# Datum: 01.09.2022.

|  |
| --- |
| **PROGRAM OBUKE NA RADNOM MESTU****OPŠTINA DRAGAŠ** |

Na osnovu Memoranduma o razumevanju potpisanog 15.12. 2021. godine između Programa Ujedinjenih nacija za razvoj (UNDP) i Opštine Dragaš, u okviru projekta „Regionalni program lokalne demokratije na Zapadnom Balkanu 2 (ReLOaD2), **objavljujemo javni poziv za prijavu za pripravnički staž namenjen svim diplomiranim osobama koji su nezaposleni**, u saradnja sa preduzećima iz privatnog sektora, javnim institucijama, opštinskim odeljenjima i organizacijama civilnog društva.

**O PROGRAMU**

Program **Obuke na radnom mestu (stažiranje)** ima za cilj da pruži mogućnost nezaposlenim tražiocima posla starosti do 24 godine koji su u poslednje dve godine diplomirali na bachelor i master nivou visokog obrazovanja, da prate praksu 6 (šest) meseci u preduzećima u privatnom sektoru i javnim institucijama, sa ciljem da podrži praktičnu obuku na poslu ili čak održivo zapošljavanje na Kosovu.

Program se fokusira na identifikaciji preduzeća/institucija koje imaju potencijal da obezbede dugoročne prilike za zapošljavanje. Pored podrške nezaposlenim osobama koje traže posao u pronalaženju mogućnosti za stažiranje, program Obuke na radnom mestu olakšava čitav proces identifikacije i usklađivanja tražilaca posla sa zahtevima kompanija/institucija.

**PROGRAM OBUKE NA RADU SE IZVODI PREMA SLEDEĆIM KORACIMA:**

**Opšti uslovi**: Tražioci posla i potencijalni poslodavci ovog programa moraju da posete Odeljenje za Kulturu, Omladinu i Sport (OKOS) u opštini Dragaš podnošenjem prijavnog formulara, kao izraz interesovanja za program Obuka na poslu.

**Prvi korak**: Opština Dragaš objavljuje poziv za podnošenje prijava za tražioce posla i poslodavce, a istovremeno su obavešteni o programu Obuke na radu (stažiranja) i opštim nacrtima zahteva.

**Drugi korak**:

a) Odeljenje za Kulturu, Omladinu i Sport (OKOS) u okviru opštine Dragaš u saradnji sa službenikom za koordinaciju/ili zamenikom koordinatora iz opštine Dragaš koji je istovremeno zadužen za ReLOaD2 projekat identifikuju kompanije, institucije, odeljenja i organizacije civilnog društva (OCD) koje nude odgovarajuće uslove za obavljanje prakse u relevantnoj profesiji prema profilu tražioca posla tokom procesa prijave.

**Treći korak**: Preduzećima, institucijama, odeljenjima iz opštine i OCD koje izraze interesovanje za prijem pripravnika biće dostavljeni podaci o kandidatima prema profilu koji oni zatraže. Nakon potvrde preduzeća, institucija, odeljenja iz opštine i OCD za prijem nekog od kandidata za praksu, opština Dragaš u saradnji sa ReLOaD2 projektom UNDP-a razmatra pristigle prijave. Nakon procesa selekcije i izbora kandidata, potpisuje se Ugovor o praksi između pripravnika i preduzeća, Ustanove, odeljenja iz opštine i OCD.

**KO MOŽE DA SE PRIJAVI?**

**PREDUZEĆA, INSTITUCIJE, OPŠTINSKA ODELJENJA I ORGANIZACIJE CIVILNOG DRUŠTVA**

Pravo prijave imaju:

• Mikro, mala i srednja preduzeća iz privatnog sektora,

• Preduzeća registrovana u Agenciji za registraciju preduzeća na Kosovu (ARBK),

• Kompanije koje su aktivne u Poreskoj upravi Kosova,

• Institucije javnog sektora u opštini Dragaš,

• Odeljenja iz opštine Dragaš, i

• Organizacije civilnog društva (OCD).

Prioritet će imati preduzeća, institucije, opštinska odeljenja i OCD koje dokažu da su zainteresovane za obezbeđivanje dugoročnog zaposlenja kandidatima.

**Prijava**

Sva preduzeća, institucije, opštinska odeljenja i OCD zainteresovane za prijavu moraju da dostave sledeća dokumenta fizički u Odeljenje za Kulturu, Omladinu i Sport (OKOS) u Opštini Dragaš:

* Potvrda o registraciji preduzeća, dokaz o aktivnom poreskom obvezniku iz poreske uprave Kosova i kopija lične karte vlasnika (**preduzeća**),
* Potvrda o registraciji NVO i dokaz kao aktivni poreski obveznik iz Poreske uprave Kosova (**OCD**),
* Pismo ovlašćenog lica **(Institucije i odeljenje opštine**),
* Prijavni formular (popunjava ovlašćeno lice).

**Ko nema prava prijave?**

* OCD sa aktivnostima koje su zabranjene od strane odeljenja za NVO,
* Finansijske i osiguravajuće aktivnosti i aktivnosti koje uključuju kockanje, salone za masažu,
* Proizvodnja pića sa visokim sadržajem alkohola, proizvodnja i distribucija oružja,
* Preduzeća koja koriste tehnologije koje dovode do zagađenja životne sredine (kao što su zagađenje vazduha, vode, zemljišta, itd.),
* Neformalna preduzeća.

**PODNOSCI (DIPLOMIRANI)**

Pravo da se prijave za pripravnički staž imaju lica koja ispunjavaju sledeća tri uslova:

* Diplomirani u poslednje dve godine (bachelor ili master nivo visokog obrazovanja),
* Lica koja traže posao a nemaju prethodno radno iskustvo, i
* Lica koja traže posao u dobi do 24 godine.

**Prioritet imaju:**

* žene,
* osobe sa invaliditetom,
* samohrani roditelji i
* etničke manjinske zajednice na lokalnom nivou

**Osobe koji su ranije bile deo programa Obuke na radu nemaju pravo da se prijave.**

**Prijava**

Neophodna dokumenta za prijavu pri programu za Obuku na poslu su:

* Bachelor ili Master diploma (jasno overena kopija)
* Prijavni formular, detaljno popunjen
* Kopija lične karte podnosioca zahteva
* Okaz o registraciji kao tražioca posla na birou za zapošljavanje.

Slučajevi sukoba interesa sa uključenim stranama i donosiocima odluka u programu stažiranja ne ispunjavaju uslove za korišćenje programa.

**FINANSIJSKA PODRŠKA**

Troškove pripravničkog staža za pripravnike pokriva Program. Uplate se vrše direktno pripravniku putem bankovnog transfera. Uplate se vrše na mesečnom nivou u iznosu od 170,00 evra (NETO) mesečno.

Kandidatima koji završe (6) šestomesečnu praksu biće dostavljen sertifikat o obavljenoj praksi.

**ROK ZA PRIJAVU**

**Zadnji rok za prijavu: 16. 09. 2022, Odeljenje za Kulturu, Omladinu i Sport (OKOS) u opštini Dragaš.**

Obrasce za prijavu možete pronaći u Odeljenje za Kulturu, Omladinu i Sport (OKOS) u Dragašu.

***O UNDP projektu ReLOaD2 Kosovo***

Projekat ReLOaD2 finansira Evropska unija (EU), sprovodi UNDP na Kosovu, u saradnji i koordinaciji sa partnerskim kancelarijama u ostalih 5 zemalja/teritorija Zapadnog Balkana, ima za cilj jačanje inkluzivne demokratije i procesa integracije u Evropsku uniju na Zapadnom Balkanu kroz osnaživanje civilnog društva i mladih za aktivno učešće u donošenju odluka i stimulisanje odgovarajućeg pravnog i finansijskog okruženja za OCD.

Počevši od 2022. godine, fokus projekta je na aktivnostima vezanih za mlade kako bi im se olakšalo i bolje adresiralo pristojno zapošljavanje i poslovi u cilju boljih izgleda za mlade u partnerskim opštinama. Fokus ove godine biće na stručnoj obuci i obuci na radnom mestu, sa ciljem otvaranja novih radnih mesta za najugroženije pojedince u zajednici (sa fokusom na žene koje doprinose porodici, mlade ljude koji traže prvi posao, pojedince koji su dugo nezaposleni, kvalifikovane ali nezaposlene, ljudi koji žive u siromaštvu, kao i osoba sa invaliditetom).

**COVID-19**

**POSEBNA PAŽNJA tokom procesa prijave:**

* Nošenje maske, držanje odstojanja kao i pranje ruku prema uputstvima NIJZK i SZO,
* U svakoj kancelariji kao i u svim drugim prostorijama držati odstojanje od 2 metara,
* Nijednom aplikantu/podnosiocu neće biti dozvoljen ulazak u prostorijama bez maske.